Nariadenie Rady (Euratom, ESUO, EHS) č. 1307/87
z 11. mája 1987,
ktorým sa mení a dopĺňa nariadenie Rady (ESUO, EHS, Euratom) č. 300/76 o určení kategórie príjemcov, podmienok poskytovania a výške príspevkov, ktoré môžu byť poskytované úradníkom pracujúcim na zmeny
RADA EURÓPSKYCH SPOLOČENSTIEV,
so zreteľom na Služobný poriadok úradníkov Európskych spoločenstiev a na Podmienky zamestnávania ostatných zamestnancov Európskych spoločenstiev ustanovených v nariadení (EHS, Euratom, ESUO) č. 259/68 [1], naposledy zmenenom a doplnenom nariadením (Euratom, ESUO, EHS) č. 793/87 [2], a najmä na jeho článok 56a,
so zreteľom na návrh Komisie po porade s Výborom pre služobný poriadok,
keďže odosielatelia zariadenia úradného vestníka musia byť nepretržite k dispozícii, tak aby mohol byť distribuovaný s dodržaním stanovených lehôt; keďže každý piaty týždeň personál zodpovedný za distribúciu pracuje v noci, vrátane soboty a nedele a zákonného voľna;
keďže nariadenie (ESUO, EHS, Euratom) č. 300/76 [3], naposledy zmenené a doplnené nariadením (EHS, Euratom, ESUO) č. 3856/86 [4], sa má rozšíriť na takých úradníkov,
PRIJALA TOTO NARIADENIE:
Článok 1
Článok 1 ods. 1 nariadenia (ESUO, EHS, Euratom) č. 300/76 sa mení a dopĺňa takto:
1) Časť prvého pododseku po slovách "ďalekopisná služba" a pred zarážkou sa nahrádza takto: "alebo sa podieľa na distribúcii Úradného vestníka Európskych spoločenstiev, ktorí pracujú na zmeny v zmysle článku 56a služobného poriadku, má nárok na príspevok vo výške:"
2) Za prvú zarážku sa vkladá zarážka takto:
- "12641 BEF, ak oddelenie pracuje v dvojzmennej prevádzke s jednou zmenou v noci, vrátane soboty, nedele a štátnych sviatkov;".
Článok 2
Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskych spoločenstiev.
Uplatňuje sa od prvého mesiaca nasledujúceho po nadobudnutí účinnosti.
Toto nariadenie je záväzné vo svojej celistvosti a je priamo uplatniteľné vo všetkých členských štátoch.
V Bruseli 11. mája 1987